३ अगस्त १४९२ कोलंबस क्रिस्टोफ़र कोलंबस स्पेन के पालोस सागर तट से अटलांटिक सागर के रास्ते पश्चिम की ओर बढ़ा। उसके पास सांता मारिया, नीना और पिंटा नाम के तीन जहाज़ थे। उसका उद्देश्य पश्चिम की ओर तब तक चलते जाना था जब तक वह एशिया (इंडीस) न पहुँच जाए। इंडीस के सोने, मोती और मसालों की कहानी तब तक यूरोप पहुँच चुकी थी। कनेरी द्वीप उसकी यात्रा के पहले पड़ाव थे जहाँ खराब मौसम के कारण उसको ६ सितंबर तक रुके रहना पड़ा। जब उसे धरती का किनारा दिखाई दिया तो उसे लगा कि वह भारत पहुँच गया है। लेकिन वह एक नई दुनिया थी जिसे बाद में वेस्ट इंडीज़ के नाम से जाना गया।